U-I-225/98
Natisni
Opravilna št.:
U-I-225/98
Datum odločitve:
16. 7. 1998
Objavljeno:
OdlUS VII, 152
ECLI:
ECLI:SI:USRS:1998:U.I.225.98
Akt:
Uredba o podelitvi koncesije za uporabo radiofrekvenčnega spektra za storitve mobilne telefonije GSM (Uradni list RS, št. 49/97), 34. čl.
Izrek:
Pobuda za oceno ustavnosti in zakonitosti 34. člena Uredbe o podelitvi koncesije za uporabo radiofrekvenčnega spektra za storitve mobilne telefonije GSM se zavrže.
Evidenčni stavek:
Ustavno sodišče je v skladu z 98. členom Zakona o pravdnem postopku v zvezi s 6. členom Zakona o Ustavnem sodišču pozvalo odvetnika, ki je vložil pobudo brez pooblastila pobudnika, da mu v določenem roku predloži pooblastilo za zastopanje ali da izkaže, da pobudnik odobrava pravna dejanja, ki jih je opravil.
Ker je odvetnik odgovoril, da pooblastila ni uspel pridobiti, je Ustavno sodišče pobudo s sklepom zavrglo.
Geslo:
Pooblastilo za zastopanje.
Odobritev pravnih dejanj zastopnika.
Pravna podlaga:
Zakon o pravdnem postopku (ZPP), 98. čl.
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Anton Nosan, Ljubljana
Datum vloge:
2. 6. 1998
Vrsta odločitve:
sklep
Vrsta rešitve:
zavrženje
Dokument:
US19036
Dokument v PDF obliki:
U-I-225-98.pdf
64 KB
Prenesite datoteko
U-I-225/98
16.7.1998
S K L E P
Ustavno sodišče je v postopku za preizkus pobude, ki jo je vložil Anton Nosan, odvetnik v Ljubljani, na seji dne 16. julija 1998
s k l e n i l o :
Pobuda za oceno ustavnosti in zakonitosti 34. člena Uredbe o podelitvi koncesije za uporabo radiofrekvenčnega spektra za storitve mobilne telefonije GSM (Uradni list RS, št. 49/97) se zavrže.
O b r a z l o ž i t e v
1. Anton Nosan, odvetnik v Ljubljani, je dne 2. junija 1998, ne da bi bil Ustavnemu sodišču predložil pooblastilo za zastopanje, v imenu družbe Sinergy iz Ljubljane vložil ustavno pritožbo zoper akt vladne komisije - odpiranje ponudb z dne 31. marca 1998, podrejeno pa pobudo za oceno ustavnosti in zakonitosti drugega odstavka 34. člena Uredbe o podelitvi koncesije za uporabo radiofrekvenčnega spektra za storitve mobilne telefonije GSM (v nadaljevanju: Uredba).
2. Dne 5. junija 1998 je direktor družbe Sinergy s telefaksom Ustavno sodišče obvestil, da družbeniki družbe Sinergy niso izglasovali predloga za vložitev ustavne pritožbe in da on kot pristojna oseba družbe Sinergy odvetnika Antona Nosana ni pooblastil za vložitev navedene ustavne pritožbe.
3. Navedeno obvestilo direktorja družbe Sinergy se nanaša le na ustavno pritožbo, ki jo je odvetnik vložil v imenu družbe Sinergy, ne pa tudi na vloženo pobudo. Ustavno sodišče je zato v skladu z 98. členom Zakona o pravdnem postopku v zvezi s 6. členom Zakona o Ustavnem sodišču (Uradni list RS, št. 15/95 - v nadaljevanju: ZUstS) odvetnika Antona Nosana z dopisom z dne 11. junija 1998 pozvalo, da mu v tridnevnem roku dostavi dokaz, iz katerega bo razvidno, da ga je družba Sinergy pooblastila za vložitev pobude.
4. Pozvani odvetnik je v zvezi s pozivom Ustavnega sodišča dne 3. julija 1998 odgovoril, da za podano pobudo od zastopanega pobudnika ni uspel pridobiti pooblastila in je predlagal, da Ustavno sodišče njegovo vlogo zavrže. Ker odvetnik Anton Nosan nima pooblastila za zastopanje pobudnika, pobudnica pa njegovih dejanj ni odobrila, je Ustavno sodišče pobudo zavrglo.
5. Ustavno sodišče je ta sklep sprejelo na podlagi 98. člena Zakona o pravdnem postopku v zvezi s 6. členom ZUstS v sestavi: namestnik predsednika mag. Matevž Krivic ter sodniki in sodnici dr. Miroslava Geč - Korošec, dr. Peter Jambrek, dr. Tone Jerovšek, Franc Testen, dr. Lojze Ude in dr. Dragica Wedam - Lukić. Sklep je sprejelo soglasno.
Namestnik predsednika:
mag. Matevž Krivic